Ako dieťa som sa veľmi rád hrával na skrývačku.
Raz som si myslel, že na strome nájdem perfektný úkryt,
ale spadol som a zlomil som si ruku.
Prvú triedu som začal s veľkou sadrou.
Keď mi ju o 6 týždňov dali dole, nedokázal som vyrovnať ruku v lakti.
Doma som mal ruku v lakti ohýnať a vystierať
a to 100-krát denne, 7 dní v týždni.
Skoro vôbec som necvičil, lebo to bolo nudné a bolestivé.
Trvalo preto ešte 6 týždňov, kým som sa uzdravil.
Prešlo veľa rokov a moju mamu začalo trápiť tzv. zamrznuté rameno.
Mala ho stuhnuté a bolelo ju.
Pol života som veril, že má nadprirodzenú moc,
a zrazu potrebovala pomoc pri obliekaní a krájaní potravín.
Každý týždeň chodila na rehabilitácie,
ale doma ani ona skoro vôbec necvičila.
Lepšie sa začala cítiť až po 5 mesiacoch.
Obaja sme potrebovali rehabilitáciu,
pri ktorej sa opakuje zostava cvičení,
aby ste sa opäť mohli hýbať tak ako pred nehodou alebo zranením.
Najprv s pacientom cvičí fyzioterapeut,
ale potom už pacient musí cvičiť sám doma.
Rehabilitácia však pacientov nudí, znechucuje, presne jej nerozumejú
a výsledky nie sú okamžité.
Až 70 % pacientov ju nedodržiava.
Inými slovami, väčšina doma necvičí,
a preto im uzdravenie trvá oveľa dlhšie.
Všetci fyzioterapeuti sa zhodujú na tom,
že špeciálne cviky znižujú čas potrebný na uzdravenie,
ale pacientom jednoducho chýba motivácia.
Spolu s 3 kamarátmi, všetci sme počítačoví maniaci,
sme chceli zistiť,
či by pre pacientov nebolo zaujímavejšie, keby sa mohli uzdraviť hrou.
Začali sme vyvíjať program MIRA, softvérovú plataformu pre PC,
ktorá pomocou Kinectu, kamery, ktorá zachytáva pohyb,
mení tradičné cvičenia na videohry.
Moja fyzioterapeutka mi už pripravila časový rozvrh.
Pozrime si ho.
[Ahoj, Cosmin Tvoj plán hneď začne]
V prvej hre som včela, mám lietať hore-dole,
zbierať peľ, nosiť ho do úľov,
a pritom sa vyhýbať hmyzu.
Ovládam ju ohýbaním a vystieraním ruky v lakti tak,
ako som to mal robiť, keď som mal 7 rokov a dali mi dole sadru.
Pri vývoji hry sa najprv pýtame fyzioterapeuta,
aký pohyb pacient potrebuje cvičiť.
Potom vyvinieme videohru, v ktorej pacient
spĺňa jednoduché motivujúce úlohy.
Softvér je veľmi prispôsobiteľný
a fyzioterapeuti môžu vytvoriť aj vlastné cvičenia.
Moja fyzioterapeutka sa pomocou softvéru nahráva pri abdukcii ramena.
Ide o jeden z cvikov,
ktoré mala cvičiť mama.
Vľavo vidím ako cvičí ona
a vpravo súčasne vidím, ako odporúčaný pohyb cvičím ja.
Mám väčší pocit angažovanosti a viac sebavedomia,
pretože cvičím tie cvičenia, ktoré sú pre mňa najvhodnejšie.
Fyzioterapeuti môžu našu aplikáciu využívať
na vytváranie tých najvhodnejších cvikov.
Toto je hra na dražbu s cieľom posilniť svalstvo a zlepšiť rovnováhu,
aby sa zabránilo pádom.
Pacient si musí striedavo sadať a vstávať
a, keď vstane, urobí ponuku na predmet,
ktorý chce kúpiť.
(smiech)
O 2 dni moja starká oslávi 82 rokov.
Je 50-percentná šanca,
že ľudia starší ako 80 rokov spadnú aspoň raz do roka,
čo môže skončiť zlomeným bedrom alebo aj horšie.
Oslabené svalstvo a poruchy rovnováhy sú hlavnou príčinou pádov.
Cviky zamerané na tieto problémy
pomôžu starším ľuďom, ako je moja starká,
znížiť riziko pádov a byť dlhšie nezávislí.
Na konci cvičenia mi MIRA ukáže, aké som urobil pokroky.
Ukázal som vám 3 rôzne hry:
pre deti, dospelých a seniorov.
Môžu ich používať ortopedickí a neurologickí pacienti,
ale chystáme aj verzie zamerané na deti s autizmom, duševné zdravie a logopédiu.
Terapeutka si môže pozrieť môj profil,
kde uvidí všetky údaje zozbierané pri hre.
Uvidí, koľko som sa hýbal, koľko bodov som získal
alebo akou rýchlosťou som ohýbal kĺby.
Vďaka týmto informáciám mi môže liečbu upraviť.
Teší ma, že túto verziu hry momentálne používa 10 kliník v Európe a v USA.
Pracujeme na verzii pre domácnosti.
Chceme, aby fyzioterapeuti predpisovali túto „digitálnu liečbu“,
čím by pacientom pomohli uzdraviť sa doma hrou.
Keby sme s mamou boli mali k dispozícii takúto hru,
naše domáce cvičenie by bolo dopadlo úspešnejšie
a možno by sme sa boli uzdravili oveľa skôr.
Ďakujem.
(potlesk)
Tom Rielly: Cosmin, môžete mi povedať, čo za hardvér to odnášajú preč?
Z čoho pozostáva a koľko stál?
Cosmin Milhau: Použil som Microsoft Surface Pro 3,
ale doma vám úplne stačí počítač a Kinect za 120 dolárov.
TR: Kinect sa používa pri 3D hrách na Xboxe, však?
CM: Nepotrebujete však Xbox, len správnu kameru.
TR: Stojí teda menej ako 1000 dolárov.
CM: Úplne stačí 400 dolárov.
TR: Teraz prebiehajú klinické testy.
CM: Áno.
TR: Chcete vytvoriť verzie, pri ktorých by pacient cvičil doma
a terapeut by na klinike videl, ako mu to ide.
CM: Presne tak.
TR: Paráda. Ďakujem.
CM: Ďakujem.
(potlesk)